
Kapucinersiskenen 

Carduelis cucullatus 

Det er meget sjældent, at man med en dyrevildform kan forbedre en 
domesticereft race eller fugleart, således som det har fundet sted med 
KapucinerxKanarie - og det er eet af de meget få tilfælde, hvor jeg 
finder, at bastardering eller krydsning af to fuglearter er forsvarlig - 
fordi der dog i avlsarbejdet er et sigte. 

Nu ligger arterne Serinus og Carduelis også hinanden ret nær, men lad 
os et øjeblik se på arveligheds-mulighederne. 

Ethvert dyr har et bestemt antal Kromosomer, og det er forskelligt 
for visse grupper, mennesket har således 24 par, og det er der ikke no¬ 
get andet væsen i verden som har, hvilket vil sige, at vi aldrig nogen¬ 
sinde vil kunne opnå en bastard, hvortil et menneske er den ene for- 
ældre. 

Hvis vi tænker os en sammensmeltning af sæd fra et dyr og æg fra et 
andet, så kan vi forstå, at hvis 3 har 16 par (sæd, sperma) og $ har 
20 par (æg, ovum), så vil de første 16 muligvis kunne finde en part¬ 
ner, men der vil være 4 frie ovum kromosomer, som vil lave knuder. 
Nu er det ikke ganske i orden med Kapucinersisken xKanarie, for som 
man ved, bliver kim enkelte 3 3 i første generation forplantningsdyg* 
tige (fertile), medens største delen af 1ste generations <$ <5 og alle ? $ 
er sterile. Ved en genparring tilbage f. eks. på moderen, vil ungerne, 
som kommer, fordele sig således, at alle <J og enkelte $ $ i G2 - 
medens der i G3, altså 3die generation, alle er yngledygtige - og altså 
har man fået tilført sine kanariestammer en del af Kapucinersiskenens 
røde farvestof - men hvor meget: 



og højere når vi altså ikke ad den vej, så må resten af arbejdet med 
at få kanarien så rød (naturlig rød) som mulig, ske ved udvælgelse, 
men det er en anden historie. 

Men hvad er nu denne Kapucinersisken for en fugl, det var jo egentlig 
det, denne artikel skulle omtale. 

Min egen erfaring, det tilstår jeg straks, er ikke ret stor, jeg har haft 
et par Kapucinersiskener før sidste verdenskrig - men det blev, som så 
meget andet i den periode, en forholdsvis kort fornøjelse. Som par 
havde jeg dem kun få måneder og hunnen levede kun 2 år hos mig - og 
da var priserne også sådan, at jeg ikke kunne være med. 

Så har jeg for en ven i Jylland hentet nogle fugle og bastarder i luft¬ 
havnen og afsendt dem igen en uge senere. 

Endelig har jeg haft 4 fugle i pleje for G. Ronck, fugle han lige havde 
fået hjem - i en meget ussel forfatning - og heldigvis fik jeg dem uden 
uheld nogenlunde i orden inden de blev afleverede. Det fremgår jo 
deraf, at nogen egentlig erfaring for hvorledes de skal passes eller en 
udredning om interessante sider i disse fugles adfærd, det kan jeg 
ikke give - min største erfaring fik jeg, da jeg havde Roncks fugle i 
pleje, han var jo en enestående læremester, og meget af hans omfat¬ 
tende viden kører vi videre på i dag. 



Jeg ved, der sidder folk både i Næstved og i Jylland med erfaringer 
om disse fugle, og det kunne da være, at en af dem vovede sig ud med 
en lille epistel om deres oplevelser med den lille fugl til supplering el¬ 
ler ændring i min opfattelse af fuglens liv. 

Kapucinersiskenen lever i Sydamerika og på en enkelt af de vestindi¬ 
ske øer. Den er noget mindre end kanarieme almindeligvis er, ca. 110 
mm, medens kanarierne er ca. 20-25 mm større. Den har en lille blød 
stemme og <5 synger gerne, men naturligvis når den ikke op på en 
sangbegavelse, som vi finder den hos kanarieme. 

Den almindelige Kapucinersisken hedder på latin Carduelis cucullatus 
med hentydning til hannens sorte kalot. 

Englænderne kalder den Red Siskin eller Hooded Siskin, og tyskerne 
har flere navne til den og bl. andre det, som vi har taget lige over, 
nemlig Kapuzenzeisig (kapucinus = latin eller senlatinsk udtryk for 
»hætte«), derfor er det nok tydeligere med navnet Kappenzeisig, og 
endelig Feuerzeisig, det franske navn er Tarin rouge du Vénézuéla. 
Farvebeskrivelsen er ret enkel, for <}'s vedkommende kun to farver, 
fløjelssort og, for at bruge den tyske betegnelse, ildrød. Fordelingen af 
disse to farver ser derefter således ud. Hovedet: Pande og isse, kinder 
og strube, altså en ret stor maske, glinsende sort, i ryggens røde farve 
skinner den sorte farve igennem, så det synes brunligt; underryg, hals¬ 
sider, baghals, kroområde, bryst og bug lysende ildrøde. Vinger og hale 
sorte. Vingedækfjerene ligeledes sorte, men der er dog 2 røde vinge- 
bånd og et klart spejl. Næbbet er hornfarvet. Øjet mørkebrunt og be¬ 
nene skiferfarvede. 

Fuglen er dimorf, d. v. s. han og hun afviger fra hinanden og $ ’s far¬ 
ver er mere dæmpede og triste. Hoved og hals er gråsorte, ryggen grå- 
brun, medens undersiden er grålig med et lysere anstrøg og enkelte 
steder en enkelt rød fjer. Hale og vinger gråbrune, men vingerne har 
2 vingebånd og et lysere vingespejl. Vingebåndene er grumset rødlige. 
Næb mørkt. Øje mørkebrunt. Ben sortgrå. 

Nu sker der desværre alt for ofte en flytning eller omgruppering af 
fuglearterne, eller også får fuglene helt nye navne, således at man sta¬ 
dig skal lære nye slægter og arter. Kapucinersiskenen er ingen undta¬ 
gelse, flere nyere bøger kalder den nu S pinus cucullaius . Og man hæv¬ 
der, at fuglen ikke er observeret på Trinidad de sidste 30 år; og med 
hensyn til observationer fra Venezuela er de nok mellem 50-100 år. 
Tilbage er så nærmest Colombia, hvor den stadig forekommer, om ikke 
almindelig så er den dog ikke sjælden. 

Den opholder sig i småkrat eller åbne områder i skovområder i den 
tropiske zone og den bygger en åben rede; der lægges 3-4 gråblå æg, 
der er plettet eller tegnet med rødbrunlig farve; der ruges 12 dage, og 
ca. 18 dage gamle forlader ungerne reden, men fodres dog stadig af 
begge køn. 

I Tyskland har den været indført i slutningen af forrige århundrede og 
i ret stort antal, igen fra 1909-1911, og dengang kom også en del her til 
landet - men vi må vente lidt før vi med sikkerhed kan konstatere 
sikre opdræt her i landet - nemlig 1941, hvor cigarhandler Chr. Peter¬ 
sen, som aldrig var bange for at prøve noget nyt, mødte frem med et 
kontrolleret opdræt. 

1950 havde restauratør Reiman, også her i København, opdræt, som 
han viste på udstillingen Ny Ravnsborg. 

Som alle stærktfarvede fugle, kræver Kapucinersiskenen et alsidigt fo¬ 
der, som melorme eller andet animalsk foder, samt endelig Nigerfrø - 
men ofte taber den alligevel den helt fine røde farve, den bliver mere 
brunlig. Der er endnu meget at arbejde sig ind til med hensyn til fo¬ 
derkrav og omsorg - lad os høre andres erfaringer. Albrecht-M øller. 

Johannes Waterstradt 

Johannes Waterstradt var født 8. marts 1869 i København og var søn 
af den i 1843 fra Meklenburg indvandrede gartner Erik Johan Water¬ 
stradt, der 1884 grundlagde gartneriet på Lyngbyvej. Dette blev over¬ 
draget sønnen 1904. Grundlæggeren døde 16. marts 1917 og er begravet 
i Gentofte. 

Da Johannes Waterstradt var 18 år, drog han udenlands, noget som 
dengang var almindeligt for gartnere, og han kom i forbindelse med 
rigmanden Walter Rothschild, som havde anlagt Tring Museet i nær¬ 
heden af London, og han financierede flere ekspeditioner for indsam¬ 
ling af præparater til museet, og den unge mand kom med. 

Han skulle samle orkidéer eller opkøbe dem af de indfødte i Østasien 
for firmaer eller gartnerier i Belgien, Frankrig og England. 

Denne del af ekspeditionerne kom den unge mand til at forestå og le¬ 
de, samtidig med at han indsamlede både insekter og fugle. 

Man ved, at Waterstradt i 1887 og følgende år ledede ekspeditioner til 
Ceylon, Malay, Peninsula, 1903 Bomeo, Molukkerne, 1904 Philippineme, 
Mindanao og Palawan. 



Johannes Waterstradts rejser: 

1904 overtog han faderens gartneri og anlagde det som verdenskendt 
orkidégartneri, der først i 1960'erne måtte vige for Lyngbyvejens udvi¬ 
delse. 

Fra alle disse rejser foreligger dagbøger, der beror hos fru prok. Otto 
Waterstradt. Desværre står der intet om det, som berettiger denne ar¬ 
tikel, idet bøgerne fra den sidste periode er gået tabt, da de blev sendt 
hjem. 1903 slutter dagbøgerne desværre, og det var netop 1904 at W. 
hjemsendte eksemplarer af den papegøje, som Walter Rothshild med 
sætningen: »I named this parrot in honour of its discoverer, Mr. John 
Waterstradt«, gav navnet Prioniturus waterstradtu 
1899, 1903 og 1904 tilsendte W. små ornitologiske samlinger til Britisk 
Museum, medens søtrstedelen tilsendtes Rothschilds Museum i Tring, 
ca. 1 times jernbanerejse fra London, og J. H. Fleming i Toronto, Ca¬ 
nada (Hachisuka). 

Formodentlig foretog W. endnu en rejse, idet hans sidste hjemsendelse 
belv foretaget 1912. 

Der foreligger ikke meget skriftligt af W., hans mest betydelige er må¬ 
ske hans: Kelantan, and my trip to Gunong Tahan. J. Strais. Br. Asiat. 
Soc. no. 37 1902, pp. 1-27. 

Foruden det officielle som ovenfor er anført, har jeg en række minder 
som jeg kan huske fra min barndom. Hvordan Waterstradt ellers så 
ud, erindrer jeg ikke, men hans fortællinger om livet i urskoven var så 
spændende, at jeg ihvertfald stod måbende og lyttende til beretningen 
om junglens ufremkommelige vildnis, om de lådne edderkopper, de 
svalestore guldsmede, og de pragtfulde blomster, som både i antal og 
farvestrålende kulører oversteg hvad en drengehjerne kunne opfatte 
og rumme. 

Johannes Waterstradt og min far, Cornelius Møller, St. Magleby, var 
kollegaer og gode venner, hvormange gange vi fik besøg af W., kan jeg 
ikke sige, men jeg ved det var ihvertfald 2 gange, og det har gjort et 
så uudsletteligt indtryk på mig, at jeg i dag, ca. 60 år efter, kan huske 
det som var det i går. Og når jeg prenter dette ned så mange år efter, 
er der 3 grunde: 

1) Johannes Waterstradt var dansker, 

2) er han den eneste dansker, som har fået sit navn udødeligt knyttet 
til en papegøjeart, 

3) så er han endda en ganske almindelig gartner, eller måske netop 
ualmindelig. 

Foruden den selvoplevede interesse og respekt, jeg har for W.s indsats 
som samler, så har far senere suppleret beretningerne med hvad han 
vidste om Johannes Waterstradt. 

Een ting står tydeligt for mig, det var W.s højre skulder, der var øde¬ 
lagt af en forgiftet pil, som en af de indfødte havde afskudt mod ham, 
medens han en dag sad og holdt siesta, og det påvirkede hans højre 
arm. 

Det var jo ikke bare glans og ære at rejse, og ihvertfald ikke dengang. 
Besværlighederne var jo meget større, og den komfort en præparat-, 
frø- eller blomstersamler dengang havde, var såre ringe - derfor blev 

beretningerne også næsten et eventyr for mig og en jætteindsats for 
W. 

Det var det samme om det gjaldt at hugge sig gennem urskovens lian¬ 
krat, hvor man erfarede, at når man, efter dagsværket var endt, og 
man skulle hjem, havde væksternes vildnis næsten lukket tilbagevejen 
igen - eller det var indsamlingen af saprofytter eller epifytter, der un¬ 
dertiden voksede på så svage, udgåede og rådne grene, at det altid var 
med livet som indsats og overmenneskelig vovemod at få knolden af 
en sådan vækst med hjem - men det var netop konditionerne og det, 
som ihvertfald forvandlede de nøgne, hårde kendsgerninger i et barne¬ 
sind til et strålende eventyr. 



Dertil kom så den fare, der lå og lurede i slangerne og de giftige in¬ 
sekter overalt i de områder, hvor der var noget at hente. 

En episode kan jeg huske han fortalte om. En dag var han i et træ for 
at plukke præparater, og da følte han pludselig, at et eller andet stak 
ham, han mistede besindelsen og balancen og faldt ned og huskede 
intet om, hvordan han blev slæbt hjem af sine hjælpere; da han våg 
nede lå han i sin køje og det første han sagde var - »fik jeg den«?, så¬ 
dan er en rigtig samlers indstilling. Feberen havde vel næppe forladt 
ham - men s Ladig stod det fremme i hans sind, at det eneste der vej¬ 
ede var, om han havde fået planten med. 

Jo, det er en virkelig oplevelse at have siddet ved denne stormands 
fødder og lyttet til hans beretninger om mærkelige planter og dyr, og 
før navnet Johannes Waterstradt går helt i glemmebogen, har jeg ri¬ 
stet disse runer om en lille gartner, men en stor forsker - der har gjort 
lille Danmark kendt, for sålænge folk vil læse om spatelhalede pape¬ 
gøjer, dukker også navnet waterstradti op, og bag dette gemmer sig 
altså blandt andet denne historie. 

Johannes Watersrtadt oplevede sin 75 års fødselsdag 8. marts 1944, 
men døde kort efter under generalstrejken 1944. 

En af Danmarks store sønner er hermed løftet ud af glemselens tåge 
og for et øjeblik gjort levende i dyb respekt for hans indsats og tak¬ 
nemmelighed for de rige minder han har forlenet, blandt andre, mig 
med. Albrecht-Møller. 


Blåkindet Conure 

Pyrrhura perlata perlata (Spix) 1824 
Perlata = med perler eller perleagtige dele. 

Her er endelig en parakit, som siger spar to til, hvad man kan ønske 
sig af en papegøje: livlig og hurtig i sine bevægelser og virkelig farve- 
prægtig, når man kan give den en god voliere, hvor man kan se den 
prægtigt røde vingebue og undervingedækfjer. Meget, meget intelligent 
og fuldstændig fortrolig, når den er blevet klar over, at man kun vil 
dens vel, ja, næsten så tam, som man kan ønske sig en volierefugl. 

Nu ved jeg godt, der er nogle der vil sige: der har han klistret tykt på 
for at få det til at se ud af noget, for det er jo kun en sydamerikaner, 
og de har jo ellers ikke noget godt ry - selv om det er mit indtryk i 
dag, at denne indstilling har ændret sig noget - heldigvis. 

Jeg kan forsikre enhver skeptiker, at alt dette er rigtigt, men jeg kan 
samtidig forsikre, at jeg ikke kan vise Dem alle disse hittepåsomheder, 
som disse fugle er eksperter i, for kommer der fremmede for at se 
dem, er det helt andre fugle, sky og vagtsomme mod enhver foran¬ 
dring. Bare det at komme i en anden beklædning end den, de er vant 
til at se, kan gøre, at de bliver mistænksomme og forsvinder i skjul. 
Det har jeg bemærket gang på gang, for man må jo en gang imellem 
have rent tøj på, og hver gang er der forandring, indtil man taler ven¬ 
ligt til dem og de har hørt den vante stemme, så er der idel glæde 
igen. 

Et års tid havde jeg en enlig han siddende; så ringede min fuglehand¬ 
ler, at nu havde han en parakit, som han mente var mage til den, jeg 
havde købt hos ham. Og ganske rigtigt, det var en perlata. Af gammel 
erfaring satte jeg ikke fuglene sammen lige med det samme, men satte 
den nye perlata ind i et lille bur i volieren. Du forbarmende, sikken 
et slagsmål der blev, den ene i buret, den anden udenfor, så det var 
jo begrænset, hvor meget, de kunne ødelægge hinanden. Da slagsmålet 
noget efter ebbede ud, kunne jeg ikke dy mig for at lukke dem sam- 

men; igen et slagsmål, men denne gang kun nogle få minutter, så slog 
de rumperne sammen - og så var de forlovede. 

Der gik nu kun ganske kort tid, så var der æg i kassen, og jeg ville jo 
meget gerne kigge en gang imellem, men det blev taget meget unådigt 
op, og da de som regel hoppede i kassen øjeblikkelig så snart jeg viste 
mig, opgav jeg at kigge mere, jeg vil hellere have unger på pinden end 
et kuld ødelagt ved utidig såkaldt redekontrol. 

Nu var det sådan, at huset til volieren fuglene gik i, stødte op til det 
ene vindue i mit værksted, så jeg haved udmærket oversigt over hver 
gang fuglene gik til ædetruget og kontrollere, hvad de foretrak af fo¬ 
der. Der skete det mærkelige, at jeg en dag så hunnen ligefrem krybe 
hen ad gulvet og hen til fadet med insektæderfoder og tage sig en god 
del heraf. Imens havde jeg god lejlighed til at konstatere, at der var 
nyfødte unger i kassen. Dette skuespil foregik 8-10 dage, så så jeg ikke 
mere, at hun rørte dette foder, men tog det almindelige tørfoder plus 
masser af grønt og æble. Der blev fire dejlige unger. 

Disse fugle fik jeg efterhånden dresseret til at gå i kassen uanset om 
de havde unger eller ikke, og det kom mig til stor nytte en vinter, 
hvor de havde lagt æg. Det blev forskrækkeligt koldt med sne og frost, 
så jeg var meget betænkelig ved situationen. Så bestemte jeg mig til 
at tage kassen med fuglene ind og satte dem i et meget lille bur og 
ned i fyrkælderen. Det var jo en voldsom overgang fra adskillige gra¬ 
ders frost til mere end stuevarme, og buret var meget lille og kassen 
fyldte så meget, at fuglene ikke havde nogen mulighed for at røre vin¬ 
gerne af betydning. Men alt gik over forventning, og der blev igen fire 
unger. Hverken den store kulde eller den stærke varme, de pludselig 
blev sat ind i, eller de meget trange pladsforhold rørte dem det mind¬ 
ste, så kom ikke og sig, det ikke er stærke fugle; men jeg vil på det 
bestemteste ikke tilråde en sådan fremgangsmåde, hvis den ikke fore¬ 
kommer i en nødsituation. 

Disse linier er skrevet for flere år siden og har ligget i min skuffe si¬ 
den, men jeg vil da meget gerne stå ved hvert ord alligevel. Jeg har 
ingen perlata i dag - tiderne har ændret sig således, at jeg har måttet 
indskrænke. Sidst jeg havde af denne art var der 11, og pladsen var 
sådan, at man tydeligt kunne se, at det var en udpræget flokfugl, men 
der kom ikke flere unger. Jeg vil tro det bedste er et par i en pæn, 
rummelig voliere. A. i S . 


Stuefuglene 

udkommer næste gang 1 . august. Som sædvanlig er juli måned ferie¬ 
måned - og der er intet blad. For at dette tomrum, som derved skabes 
uden kontakt, ikke skal blive for lang, kommer juni-nummeret altid 
først nogle dage ind i måneden - men nu har De det altså - og her¬ 
med ønsker vi god ferie og mange gode oplevelser med Deres fugle. 

A.-M. 

Aftenturen 

afvikles med besøg på Zoologisk Museum, Universitetsparken, tirsdag 
den 13, juni 1972, 

Indmeldelse + kr. 10,00 til Peter Westenholz, Hvidørevej 49, 2930 
Klampenborg - sålænge plads haves. A-M. 



I mit sidste brev spurgte jeg Dem om der ikke i den nærmeste fremtid 
kunne komme en artikel om spurve- og flagermuspapegøjer, men da jeg 
ikke har fået svar, har jeg nu spurgt Dem igen. P. A, i V . 

Spurvepapegøjerne er omtalt udførligt i »Papegøjebogen« siderne 367- 
385, desuden farvetavleme 68-72. Spørg efter bogen på biblioteket. 
Flagermuspapegøjeme, hvoraf der findes arter og underarter, er så 
stort et emne, at det næppe kan behandles abstrakt; hvis De har et 
konkret spørgsmål om en bestemt art, skal jeg prøve at klare det, 
hvis jeg kan. 

Det vil ofte tage lidt tid inden et spørgsmål bliver besvaret i bladet, og 
hvis der i spørgsmålet ikke er noget, som kræver øjeblikkelig hjælp, 
svarer jeg sjældent personligt - for heldigvis er der altid mange spørgs¬ 
mål til Spørgekassen - selv om enkelte mener vi laver dem selv - det er 
altså ikke påkrævet. AM, 

Er der noget som hedder »Blåfinke« - og hvis der er, hvad er det så 
for en? P- P* * O. 

Ja, der er noget som hedder Blåfinke, den lever i Brasilien, hedder Por - 
phyrospiza cærulescens, en finkeart, som ligger vore Biskopper meget 
nær. Det er ikke nogen særlig kendt fugl og slet ikke i vores liebhaveri. 

AM, 

Jeg har i lang tid støvet land og rige rundt for at få fat i nogle Kapu- 
cinersiskener (C ar duelis cucculata). Kan Spørgekassen evt. sætte mig i 
forbindelse med folk, som kan tænkes at vide, hvor man evt. kan få fat 
i disse. Der har nemlig ikke været svar på en tidligere annonce, og der¬ 
for prøver jeg denne lidt utraditionelle måde. 

Jeg vil også blive taknemmelig, hvis A.-M. ville skrive en artikel om 
disse fugle her i bladet, eller hvis der evt. tidligere har været en, evt. 
genoptage den, eller henvise til hvor jeg kan finde den (årgang og nr.). 
Der står nemlig ikke noget særligt om denne fugl i de gængse fugle¬ 
bøger, og af erfaring ved jeg, at A.-M.s artikler er meget udførlige og 
interessante at studere samt indeholder de rigtige oplysninger om fug¬ 
lene . Med venlig hilsen. E. Vilhelmsen, Neptunvej 57 1. 8260 Viby J. 
NB. Du må gerne sætte mit navn under spørgsmålet, så man evt. kan 
skrive til mig, hvis der er en fugleven der ved noget om, hvor man kan 
få fat i disse fugle. 

Svar: Jeg henviser iøvrigt til min artikel andetsteds i bladet. AM. 


I onsdags kom min hustru hjem fra fuglemødet med et par fugle, som 
hun havde vundet. Jeg var desværre selv forhindret i at være tilstede. 
Der blev sagt, at det skulle være sorthovedet bylbyrer. Jeg har nu læst 
alle de fuglebøger igennem, som jeg kunne komme i nærheden af, uden 
at finde nogen, som passer til farvebeskrivelseme . 

Jeg vil derfor bede Dem, om De kan være mig behjælpelig med at fast¬ 
slå fuglenes rette navn og ikke mindre deres rette forplejning. 
Fuglens farver er som følger: 

Næbbet er typisk bylbyl-næb, sort, buet ovemæb, langt og smalt, store 
næsebor og korte strittende sorte børster. Tøjler, pande, isse og bag¬ 
hals sorte med blågrøn skinnende undertone. Øredækfjer, strube, kin¬ 
der og hage er sorte. Øvrige helhedsindtryk er olivengrøn, mørkest på 
ryggen og mere gulligt på brystet og bugen. Armsvingfjer og håndsving¬ 
fjer med brune kanter. 

Når fuglene flyver fremtræder gule tværstriber (se vedlagte fjer). 
Vingerne er svagt afrundede. Halen er afrundet, temmelig lang og 
bred, yderste del sort. Øjet er gult med sort pupil. Benene mørke. 
Fuglene er meget livlige med flaksende vinger og vippende hale. San¬ 
gen er melodisk og ikke ret høj tlydende. 

Jeg vil være Dem meget taknemlig hvis De vil besvare mit brev med 
en kort forplejningsliste. Jeg kan kun få dem til at spise universalfo¬ 
der og lidt salat. Frugt røres ikke. M. G. P. i S. 

De 4 tilsendte fjer hidrører sikkert fra en asiatisk art som hedder 
BRUNØRET BYLBYL, Hypsipetes favala, den er ca. 200 mm, en grålig 
fugl, d. v. s. på undersiden, over kroområdet mørkest. Hovedet, top og 





I. Diamanlduc 2. Klippcduc 3. Huldue 4. Inkadue 5. Dolkestikdue 6. Rustdue 





187 


ryg nærmest sort, lidt mere sortbrun, vinger måske over imod det ski¬ 
ferfarvede. Selve kinden lidt varmere sort eller sortbrun. 

Den kommer fra bjergskovene i Thailand i en højde på flere tusinde 
fod, men stadig på sydsiden. 

Fuglen er nok sjældent indført, og der er 4 lokale racer, så det er 
svært at afgøre hvilken det drejer sig om uden kendskab til fangeste- 
det. Selv om det kunne lyde som om foderet var ensidigt med univer¬ 
salfoderet, er det det ingenlunde, der er så mange foderemner i dette 
foder, at man må fastslå, at behovet stort set er dækket, det kunne 
måske knibe lidt med E-vitaminet, men det dækkes af salaten eller an¬ 
det grønt eller spiret frø - måske kunne De prøve med lidt animalsk 
foder (melorme, myrepupper o. L). 

r Vi glæder os til at høre nyt om den delvis ukendte fugleart fremover. 

A,M. 



ROBERTS BIRDS OF SOUTH AFRICA. 

3. udg., revideret af G. R. McLachlan & R. Liversidge. 643 sider, 56 l'ar- 
vetavler, 8 sorttavler, talrige udbredelseskort og 2 kort over Sydafrika 
incl. Rhodesia og den sydlige halvdel af Mozambique. Cape Town 1970. 
Pris: Rand 6,75. - U.K.-udgiver: H. F. & G. Witherby, London. Pris: £ 
5,50. 

En fortrinlig håndbog i det sydligste Afrikas fugle. 1. udgave udkom 
1940; et revideret optryk af denne, fra 1949, er omtalt i Stuefuglene 
1957, bd. 32, s. 122. Den var på 463 sider og havde hverken sorttavleme, 
der dog udelukkende tager sigte på sydafrikanske feltomithologers be 
hov, eller det overordentlig instruktive kortmateriale; farvetavleme var 
de samme som i den foreliggende bog, og de præsenterer sig stadig lige 
smukt, måske fordi de oprindelige klichéer, der utvivlsomt må være 
slidt, er udskiftet. Teksten er stærkt udvidet og forbedret af dygtige 
folk, der har ført traditionerne videre efter Austin Roberts. Ved hver 
art findes kortfattede, men fuldt tilstrækkelige oplysninger for almen 
orientering om fuglenes udseende, udbredelse og terrænkrav, adfærd, 

føde, stemme og yngleforhold, desuden betegnelser på engelsk og syd¬ 
afrikansk og ofte på lokale sprog, hvorfra fuglenavne nu og da er over¬ 
taget. 

Selv om en bog som denne nok ikke specielt er skrevet for europæiske 
fugleholdere, kan disse i høj grad have både glæde og nytte af den. 
Det gode og rigt varierede billedmateriale kan være af stor betydning 
for bestemmelser af fugle, man er i tvivl om, og teksten giver gode tips 
om de pågældende arters livsvaner, så man kan nærme fangenskabs¬ 
vilkårene til dem, der gælder i fuglenes naturlige omgivelser, selv om 
man ikke kan skaffe sine rosenhovedede dværgpapegøjer og rødhove- 
dede amadiner en af republikanernes mastodontbygninger, som de to 
nævnte arter ofte opsøger i hjemlandet. De klarer sig også med mindre 
omfattende foranstaltninger. B. Løppenthin . 

VOGEL IN KAFIG UND VOLIERE. 

2. udg. 3 rækker, startet 1960, 1963 og 1967: Europaische Singvogel, 
Prachtjinken & Huhnervdgel, henholdsvis 283, 835 og 112 sider, adskil¬ 
lige farvetavler og talrige tekstfigurer. Hans Limberg, Aachen. Pris pr. 
hefte å ca. 24 sider DM 4,80. 

Fremragende serier med Joachim Steinbacher og Hans E . Wolters som 
hovedredaktører. 1. udgave, som havde 3 lignende rækker, er anmeldt 
i Stuefuglene, 1959, bd. 35, s. 3940. Af dem blev kun pragtfinkeserien 
færdigbehandlet. De to andre blev opgivet efter udsendelse af henholds¬ 
vis 60 og 12 løsblade til opbevaring i ringsamlere. 2. udgave er udvidet 
og nyskrevet, og den er meget bekvemmere at arbejde med, fordi hef¬ 
terne er til at holde orden på og blade i på normal vis; det kunne nok 
være et problem ved 1. udgaves løsblade. Man skal blot passe på farve- 
tavlerne, der ofte følger som løse bilag og ikke altid i nummerorden; 
men det står på omslagene, hvilken tavle det pågældende hefte skal 
indeholde. 

Om de europæiske sangfugle foreligger 13 hefter; de udgør et bind, 
som man har valgt at kalde bd. 2. Det indeholder omtaler af de forskel¬ 
lige sangere, skægmejse, halemejse, pungmejse, fuglekonger, egentlige 
mejser, spætmejser, murløbere. Bortset fra skægmejsen, som har væ¬ 
ret både i Zoologisk Have og hos private i de sidste år, har de her be¬ 
handlede fugle næppe væsentlig betydning for det danske fuglehold i 
dag. Man må have dem i fangenskab, ligesom man må holde europæ¬ 
iske vagtler, tyrkerduer, jagtf asaner og de forskellige ænder; men de 
danske arter må hverken fanges eller forhandles her i landet, da de er 
totalfredede. Alle disse insektædende småfugle er nok noget besværli¬ 
gere at passe end frøædende spurvefugle og papegøjer, men næppe 
værre end talrige eksotiske arter med lignende biologi, som adskillige 
fugleholdere har held med og glæde af. Ved hver art omtales navn, ud¬ 
seende, udbredelse (ofte vist på et kort), geografisk variation, levevis, 
tilvænning og pleje samt opdræt, hvis et sådant er kendt fra fangen¬ 
skab. De nydelige farvetavler, tegninger og fotografier illustrerer tek- 

sten på bedste måde; størsteparten af denne skyldes Jiirgen Nicolai og 
Hans E . Wolters, to forfattere, der har fået noget ud af at studere de¬ 
res fugle. I de følgende hefter, som skal danne bd. 3, vil finker og vær- 
linger blive behandlet. Bd. 1 er planlagt til senere udgivelse. 
Pragtfinkerækken nærmer sig sin afslutning. Bd. 1, der er på 427 sider, 
blev færdigt 1965; indbundet koster det 105 DM. Af bd. 2 foreligger 18 
hefter. Denne for fugleholdet vigtige gruppe er fremragende behandlet, 
og man mærker Klaus Immelmann’s indsats og førstehåndskendskab; 
han er også mester for talrige fotografier af australske pragtfinker, 

* deres reder og tilholdssteder i hjemlandet. Stoffet er ordnet som for 
de europæiske sangfugles vedkommende. Desuden findes selvfølgelig 
talrige tegninger af redeungers svælgmønstre; kendte artbastarder 

# nævnes, og hvor det er påkrævet, bliver der gjort rede for arveligheds- 
forhold. Den hvide risfugls skema er dog nok knapt så simpelt som 
anført. De sidst behandlede arter er sølvnæb og perlehalsamadine. End¬ 
nu mangler omtaler af skadefinker, båndfinke og skægfinke samt med 
dem beslægtede arter. 

Om hønsefugle foreligger hefte 1-5, hvoraf 3-4 er et dobbelthefte. De 
indeholder omtaler af kalkuner, perlehøns og påfugle incl. kongopå- 
fuglen. Der er altså et godt stykke vej igen, inden udgiverne er nået 
igennem fasanernes brogede flok. Der er ingen farvetavler i de hidtil 
udsendte hefter, men mange udmærkede fotografier fra både naturen 
og volierer. Teksterne er udførlige og lærerige. Ligesom de to andre er 
denne serie afgjort værd at stifte bekendtskab med. B Løppenthin. 



Landsforeningen 

FORENINGEN FOR FUGLEVENNER 
Stiftet 1922 
POSTGIRO 1385 


Formand: J. L. Albrecht-Møller, Christen Koids allé 1, 2770 Kastrup. 
Telefon (01) 50 03 78. 

Næstfmd.: Mogens Behnke-Pedersen, Strandparksvej 24, 3., 2900 Hell 
Kasserer: J. Ulriksfeldt, Beatevej 23, 2500 Valby. Tlf. (01) VA 7743. 
Sekretær: F. Nauta-Ridderstrøm, Revalsgade 3, 1723 København V. 
Best.mdl.: Peter Westenholz, Hvidørevej 49, 2930 Klampenborg. 

Telefon (01) OR 3526. 

Bisidder: Aage V. Nielsen, Thorupgård allé 32, 2720 Vanløse. 

Telefon (01) 716140. 

Mødet d. 9. maj indledtes som vanligt af formanden med bl. a. oplys¬ 
ninger om »Aftenturen« d. 13. juni til Zool. Mus. i Universitetsparken 
kl. 19,30 og »Storturen« til Walsrode d. 22./23. juli - for sidstnævntes 


190 


vedkommende gælder det, at vi får mindst 25*30 deltagere og en abso¬ 
lut sidste chance for tilmelding d. 10. juni - desværre er flere storture 
i de seneste dage blevet aflyst på grund af manglende deltagelse - dette 
er meget beklageligt, men det er mit håb, at dette ikke sker for F.F.F. 

Prisen for turen er, som nævnt i sidste nummer af »Stuefuglene«, kr. 

300,- alt incl. (dog ikke øl og spiritus) .»Jubelplatten« må ikke glem¬ 
mes - pris 35,- kr. - endnu modtager Peter Westenholz bestillinger. Det 
bør bemærkes, at platten kun fremstilles i det antal eksemplarer, der 
forudbestilles og betales, idet den ikke senere kan anskaffes. 

Herefter introduceredes hr. Svend A. West, der i mange år »har trællet 
på galejerne« i Stuekulturs Fuglevenner og bl. a. herigennem fået et 
navn som »Insektæder-mand« af meget høj karat. S. A. W. lagde i sit 
foredrag ikke så meget vægt på de mange sjældne og vanskelige fugle % 

han havde haft i sin besiddelse, som på den måde, han havde forsøgt 
at give dem de »rigtige forhold« at leve under. Ved projektionen af sit 
hus, var hans krav til arkitekten, på fuglenes vegne, så store, at denne 
spurgte: »Hvad f..., skal der ikke bo mennesker i huset?«. En lignende 
indstilling har været holdt i hævd, i alle forhold, til de fugle S. A. W. 
senere har været i berøring med - et bevis herfor er de lange åremål 
de forskellige fugle har levet (10-12-14 år) under hans beskyttelse. En 
Brillefugl er blevet 16 år og lever endnu i bedste velgående. Det pri¬ 
mære i foredraget var foderet, måden dette blev fremskaffet på og 
ikke mindst måden det blev serveret for fuglene på. Iagttagelser af de 
»vilde« fugle i haven og deres skiftende »favorit-retter«, overførtes del¬ 
vis til de »beskyttede« - med meget fine resultater; problemer som far- 
vetab og lign. kendes ikke - det er kontrolleret, at »vilde« Dompapper 
i enkelte tilfælde var svagere farvet end »beskyttede«. En væsentlig 
faktor i det »ideelle« fuglehold er, mener S. A. W., en kombination af 
kældervoliere og drivhus, idet der ved opvarmning kan opnås en form 
for klimatisk ensartethed uden hensyntagen til det skiftende danske 
vejrlig; en virkelig naturlig biotop kan oprettes i drivhuset for forskel¬ 
lige insekter, til stor glæde for fuglene. I det hele taget blev tilhørerne 
overbevist om, at her talte en mand af meget rige erfaringer og alt 1 

blev fortalt på en flydende og letfattelig måde, så tiden løb og alt for 
hurtigt var foredraget til ende. Medens forsamlingen ventede på kaffen 
overtaltes S. A. W. til at fortælle om »Verdensudstillingen« og de van- , 

skeligheder ved modtagelsen af de fugle, danske i hele verden havde 
sendt hjem. Mange af disse fugle var i så elendig en forfatning ved an¬ 
komsten, at end ikke Zool. Have ville have dem; men efter en meget 
kort tid under pleje af S. A. W., blev selv de mest pjuskede og sløje 
eksemplarer rettet op og udviklede sig til skønheder. Tilhørerne takke¬ 
de Svend A. West for et dejligt og lærerigt foredrag med et stort bi¬ 
fald, og aftenen sluttede med en livlig debat om fodrings-, farve- og an¬ 
dre fugleproblemer, så det blev meget sent før den sidste tilhører gik 
hjem. FnR. 

KOLDING FUGLEFORENING'S UDSTILLING 1972 

er fastlagt til den 7.-8. oktober på K.F.U.M. i Bredgade. C. Jensen . 



VESTSJÆLLANDS FUGLEFORENING 

Efter foreningens årlige generalforsamling, afholdt den 10. april d. å. på 
Højskolehjemmet i Slagelse, har bestyrelsen følgende sammensætning: 
Per Thykjær Justesen, Skovvej 17, 4270 Høng (formand). 

Steen Folstrup, Fasanstien 17 st. th., 4220 Korsør (næstformand og kas¬ 
serer). 

Kurt Kolding Jensen, Lærkevej 20, 4270 Høng (sekretær). 

Bent Jensen, Elmealle 38, 4220 Korsør. 

Ole Wagner Eilersen, Dyrehovedgårdsalle 11, 4220 Korsør. 

FUGLEVENNEN NYKØBING F. OG OMEGN 

afholdt ordinær generalforsamling i Nykøbing F. hallen d. 2. maj, hvor 
til der var mødt ca. 25 medlemmer. Formanden Lars Johansen, 0. Tore- 
by, aflagde beretning for det forløbne år. Der har været holdt foredrag, 
vist lysbilleder og film, et af foreningens medlemmer har demonstreret 
forskellige former for opmadningsfoder. Endvidere har der været af¬ 
holdt nogle bankospil. 

Man gik derefter over til valg af bestyrelse. Formanden gennem mange 
år, Lars Johansen ønskede på grund af manglende tid, desværre for for¬ 
eningen, ikke genvalg. Sekretæren, John Jacobsen, blev derfor enstem¬ 
migt valgt til formand, medens Henning Pust blev nyvalgt til sekretær. 
De øvrige bestyrelsesmedlemmer blev genvalgt, hvorefter bestyrelsen 
ser således ud: 

Formand: John Jacobsen, Horreby, 4800 Nykøbing F. 

Næstformand: Verner Nielsen, Skelby, 4874 Gedser. 

Kasserer: Johan Bonde, Bygaden 14, Nagelsti, 4800 Nykøbing F. 

Tlf. (03) 85 19 73. 

Sekretær: Henning Pust, Aastrup, 4850 Stubbekøbing. 

Best.-medlem: Børge Christensen, Friheds vej, 4800 Nykøbing F. 

Under evt. blev drøftet kontingentforhøjelse samt udstilling, hvor vi på¬ 
tænker at afholde et kåringsskue ligesom sidste år, da dette blev en 
stor succes. sekr . 

ROSKILDE OG OMEGNS FUGLEFORENING 

Medlemsmøde 2. maj. Efter velkomsten gjorde formanden rede for som¬ 
merarrangementer og gik især kraftigt ind for Lolland-Falsterturen 18. 
juni bliver med ben. 

Hr. Borggård fra den australske ambassade kørte derpå en række far- 
ve-tonefilm for de 54 fremmødte. De handlede om den særprægede au¬ 
stralske natur, der var om dyr, planter og fugle og så lidt for børnene. 
Aftenen sluttede som sædvanligt. F. Dueholm , sekr. 

SAMARBEJDET mellem danske fuglevenner - 

Klotrup, 9620 Ålestrup. 

MØDELISTE for juni måned. 1972: 

3. Foreningen for Stuekultur, Assens, havemøde hos Fl. Hansen, Tu- 
rup, lørdag kl. 14,30. 

3. -5. Stuekulturforeningen af 1906. Fr.sund. 3-dages tur til Hagenbecks 
Zoo i Hamburg og Waldsrode Fuglepark. 

4. Roskilde og Om. Fugleforening, åbent hus hos bl. a. Helge Hansen og 
Ib Sandberg Nielsen. 

8. Fuglevenneme i Århus, bancospil, Østergades Hotel, torsdag 19,30. 

8. Stuekulturs Fuglevenner, besøg på dyrehospitalet »ADA«, Vadsby, 
torsdag kl. 19,30, tilmelding senest 2.-6. 

10. Stuekulturforeningen af 1960, Fr.sund, sommermøde hos Kurt Dam¬ 
vig, Birkerød. Afg. fra torvet i private biler, lørdag kl. 14,00. 

11 .Vestegnens Fugleforening, Volieretur til Roskilde. 

13 .Stuek. for Nakskov og Omegn, møde, Forsamlingsbygningens store 
sal, tirsdag kl. 19,30. 

17. Fore. for Stuek., Assens, havemøde hos Kurt Thomsen, Assens, lør¬ 
dag kl. 14,30. 

1 8. Rosk. og Orne. Fuglefore., volieretur til Lolland-Falster. Besøg på 
Knuthenborg Park og hos 2-3 fugleholdere. 

19. Københavns Fugleforening, møde, Folkets Hus, Jagtvej 69, mandag 
kl. 19,45. 

23. Stuekult.f. af 1960, Fr.sund, Set. Hansaftens-møde hos Inge og Holger 
Ro Ih, Toftegårdsvej 27, Farum. Afg. torvet fredag kl. 19,00. 


MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og så skal de tilsendes redaktøren. 

Annoncer skal være modtaget af redaktionen senest d. 15. i måneden. 

Sælges: 1,1 morgenværling, 1,1 irisk, 1,1 orange kanarie, 1,1 brunrygget 
gulspurv, 1,0 løggrøn papegøjeamadine, eventuel bytte med bladfugle 
shamadrossel eller lignende. 

Erik Andersen, Byvej 53, 3600 Frederikssund, tlf. 03 - 3109 01. 


193 


Sælges: 0,1 rødvinget parakit, evt. bytte med 1,1 pennant, 1,1 mange¬ 
farvet. 

Kaj Herse, Vestervang 16, 6091 Bjert, (05) 57 23 65. 

Sælges: 3,2 sangparakitter og en nymfeparakit, alle fra marts 1972. 

Keld Jensen, Abels alle 28, 5250 Fr. Bøge, tlf. 09 - 11 68 27. 

Sælges: 1,0 elegans (juni 71) 

Carlo Henriksen, Bergmannsvej 89, 5991 Thurø, tlf. 09 20 53 61 eft. kl. 17. 

Sælges: Voliere i 7 stk. 4 m lang, 90 bred, 2 m høj, kan skilles i ram¬ 
mer, nem at sætte op, samt forkromet papegøjebur sælges for højeste 
bud. 

E. Christensen, Rugbækvej 20, tlf. 06 - 16 72 57. 

Sælges: Til undulatopdrættere, lille hæfte med de teoretiske yngleresul- 
tater udregnet i °/o af samtlige mulige kombinationer af grågrønne, grå, 
grønne og blå, ialt 45 forskellige. Pris pr. hæfte incl. forsendlese kr. 4,-. 
Desuden sælges 2 gode engelske undulater, 1,0 opaline lysegrøn og 1,0 
opaline grå, begge med DUK-ring og stamkort. 

Jette Holm Jensen, Morbærhaven 6/50, 2620 Albertslund. 

Sælges: 1,1 trefarvet papegøjeamadiner. 

N. K. Nielsen, Dalgasvej 23, 7500 Holstebro, tlf. 07 - 42 20 80. 

Sælges: 2,0 perlehalsduer a 25 kr., 2,0 senegalduer a 20 kr., 3,2 tyrker¬ 
duer a 15, 3,3 sølvfasaner 71 a 35 kr., 2,2 guldfasaner 71 a 35 kr. 

Købes: 1,0 gul guldfasan 71. 

Chr. Sandvej, Holmskov, Nordborg, tlf. 044/51680. 

Købes eller byttes: 1,0 elegant med 0,1 elegant. 

Købes: 0,1 sorthovedet goulds, 0,1 rosella (alm.) med gul ryg, 1,0 rosella 
med grøn ryg. 

Sælges: 2,3 gouldsamadiner rød- og gulhovedet, 1,1 safranfinker, 1,1 hvi¬ 
de risfugle, 4 stk. kanarier, udstillingsbure sælges. 

Benny Kløppel, Søren Frichsvej 98, 8230 Åbyhøj, tlf. 15 91 41. 

Sælges eller byttes: Da fugleholdet skal begrænses væsentligt sælges el¬ 
ler byttes følgende: 2,3 tigerfinker, 4,2 amaranter, 2,3 tøj leas t ri Ider, 4,2 
guldbrystet astrilder, 2,2 orangekindet astrilder, 3,1 blåhovedet som¬ 
merfuglefinker, 0,1 skægfinke, 1,0 kapdue, alt opdræt fra 1970/71 samt 
1,0 rødbrystet løbehøne, 0,1 sorthovedet nonne, 1,1 gråastrlider, 1,1 he- 
lenaastrilder, 0,1 jacarinifinke, 2,0 spidshalet bæltefinker. 

Købes eller byttes med ovennævnte: 1,0 grøn dråbeastrlid, 0,1 violbuget 
granatastrild, 1,0 stribet astrild, 0,1 broget astrild, 1,1 wienersastrilder. 
Henning Pust. Aastrup, 4850 Stubbekøbing, tlf. eft. 16/6 (03) 84 42 12. 

Sælges: 1,1 nymfeparakilter 2 år, 1,1 do. 1 år, 0,1 turkisparakit 2 år, 1,1 
spidshalet bæltefinker, eventuelt bytte med 2,0 rosella. 

Ostehandler H. Madsen, Nørregade 19, 5592 Ejby, tlf. 09 - 46 12 IL 

Sælges: 0,2 splendid 71 a 100 kr., 0,1 mangefarvet 71 500 kr., 1,1 rosella 
a 100 kr. Evt. byttes med gouldsamadiner. 

Jonny Jensen , Buen 7, 9900 Frederikshavn, tlf. (08) 42 5212, træffes 
bedst mellem kl. 11,30-15,30. 

Købes: 1,1 europæisk turteldue (Streptopelia t. turtur). 

A. Nielsen , 4793 Bogø By, tlf. Bogø 136 (bedst 18—18V&). 

Sælges: Ringastrilder i god kondition. 

Købes: 0,1 vagtelastrlid. 

Egon Højsgaard, Priorslykkevej 83, 8700 Horsens. 

Sælges: 4 stk. rødvinget 71, 2,0 blå rosella 69 og 70, 1,1 barraband 70, 2,0 
princess 70, 1,0 springparakit 70, 0,1 elegant 69, 0,1 bourks 71. 

C. Madsen, Melbyvej 2, 2740 Skovlunde, (01) 91 6119. 

Sælges: 2,1 sorthovedet dværgpapegøjer pr. stk. 40 kr., 0,2 rosenhovedet 
dværgpapegøjer pr. stk. 35 kr., 1,0 blommehovedet parakit m. tåskade 
45 kr. 

Købes: 1,1 elegansparakitter, 1,1 turkisparakitter, 1,1 springparakitter, 
0,1 stanleyparakit. 

J. Kristensen, Dybbølgade 16A, 6400 Sønderborg. 

Købes: Stuekulturer årg. 40-52, 55, 64, 65 og indholdsfortegnelser til årg. 
54, 57, 58 og 59. 

Peter Axelsen, Dannevang 4, 8800 Viborg, tlf. (06) 6249 79. 


Fto: Fugle: 

Kanariefrø .øre pr. kg. 300 Nymfeparakit. 

Solsikkefrø, lille. - 280 Rosellaparakit. 

Solsikkefrø, stor. - 280 Sangparaklt. 

Solsikkefrø, hvid. - 325 Turkisparakit. 

Kolbehirse. - 550 Splendldparakit. 

Japanhlrse. - 250 Elegantparakit. 

Marokkohirse .. - 240 Bourksparaldt. 

Blå valmue. - 425 Toviparakit. 

Rybs. - 275 Diamantfinke. 

Rødhirse. - 180 Ringastrild.~. 

Paddyris. - 290 Gotudsamadine . 

Hørfrø. - 350 Spidshalet bæltefinke. 

Negerfrø. - 330 Slvastrild. 

Hvid hirse. - 180 Sølvnæb. 

Gul hirse . - 140 Helenaastrild. 

Senegal hirse. - 245 Orangekindet astrild . 

Kanarleblanding. - 265 Zebrafinker. 

Tropeblanding. - 250 Undulater. 

Undulatblanding. - 170 m. m. 


PILSHUSE FUGLEOPDRÆT - Åsevej 5 - Pilshuse 
5800 NYBORG - Tlf. (09) 31 31 37 


kr. 80,00 

- 350,00 

- 200,00 

- 350,00 

- 500,00 

- 600,00 
- 200,00 
- 100,00 

- 225,00 

- 300,00 

- 225,00 

- 90,00 

- 80,00 

- 14,00 

- 30,00 

- 28,00 
- 12,00 
- ujm 






































Således bestiller De nemmest 
en af F. f. F.s 

JUBILÆUMSPLATTER 

Send en check eller postanvisning på 35 kr. til 

Peter Westenholz 

Hvidørevej 49 
2930 Klampenborg 

Bestillingen skal være mig i hænde senest den 6. juni 


Hjemmebedømmelse 1972 

I anledning af jubilæumsåret har bestyrelsen besluttet at 
afholde en landsdækkende hjemmebedømmelse omfatten¬ 
de hele fuglehold. 

Der vil her blive mulighed for at dyste om nogle af for¬ 
eningens vandrepokaler, heriblandt C. F. Cornelius’ min¬ 
depokal for juniorer. 

Tilmeldingen finder sted ved at sende 25 kr. til 

Peter Westenholz 

Hvidørevej 49 
2930 Klampenborg 

Samt oplysning om fugleholdets størrelse og sammen¬ 
sætning. Tilmelding senest 20. juni 1972. 





„PRYDFJERKRÆ" 

er nu ad foto-teknisk vej blevet genoptrykt og foreligger klar til ud¬ 
sendelse. Sidetallet (320 + 8 farvetavler) og tekst er uændret, kun for¬ 
matet er mindsket noget. 

Af indholdet kan nævnes: Tropeduer, trævagtler, vagtler, stenhøns, tra- 
gopaner, fasaner, påfugle, perlehøns, kalkuner, løbehøns, prydænder, 
fuglenes ernæring og fuglesygdomme mv. Pris: 75,00 

Den lille „TROPEFUGLENE' 1 

En lille håndbog, der omfatter 80 farvetavler og ca. 100 sider tekst og 
mange vignetter. 

De 80 farvetavler, der gengiver ca. 500 trope- og prydfugle, er sammen¬ 
sat af tavler fra »Tropefuglenes liv i fangenskab«, »Prydfjerkræ«, »Tan¬ 
garer«, »Kolibrier«, »Papegøjebogen« og andre tavler, samlet sammen 
i årenes løb. Kim i kraft af disse bestående farvefilm har det været 
muligt at udsende denne bog til den uhørt lille pris af 30 kr. 

Teksten er ligeledes nogle af hovedafsnittene fra flere af de nævnte 
bøger. 

En virkelig præsentabel bog forsøgt udsendt som den første billigbog 
fra SKIBBY-BØGERNE. Pris: 30,oo 

Insend beløbet pr. postanvisning, check eller giro nr. 3 4271, det er den 
hurtigste, nemmeste og billigste måde, man undgår bl. a. opkrævnings¬ 
gebyr og bøgerne kommer ind ad døren uden ekstra udgifter. 
Adressen: Aage Poulsen, Søndergade 2A, 4050 Skibby. Giro 34271 


















Egen import af 

PAPEGØJER 
PARAKITTER 
TROPEFUGLE 
REPTILIER og 
FISK 

Danmarks største udvalg 


F. Schluntz - Bøllahøjvej 129 - Ttf. GO 8756 

Privat i01J 696316 


TROPEHUSET HOLBÆK 

Rødh.-, gulh.% sorth. goulds — hvid sivastrild — alm. sivastrild 
hvidbr. sivfinke — brunbrystet sivfinke — bjergastrild — gra- 
natastrild — brillefugle — tangarer — kubafinke — maske-, 
korth.-, diggles-, spidshalet bæltefinke — diamantfinke m. m. 
Og et væld af parakitter 

Tropehuset, Kastanievej 18, (03)430485 

— stedet hvor fuglefolk mødes. 


HSSE 


LØVSTRÆDE 8 
1152 KØBENHAVN K 
Telefon (01) 115999 


- har også SKIBBY-BØGERNE 



















Cctg mctrkc Hl o$! 

Vi findes allesammen 
blandt mange andre 
arter af fugle i 

UMBERTO'S FUGLEHUS 

HOWITZVEJ 74 - FASAN 7822 


Punktsvejset volierenet 

l m brede ruller a 30,5 m. 
4”xl" masker, tråd nr. 18. 

Kr. 190,00 

/ed køb af 3 ruller 4- 5% 
v/ed køb af 5 ruller 4- 10% 
Alle priser er excl. moms. 

Levering 


Volierer 1 samlesæt 

Galvaniserede 10 mm rundjerns¬ 
rammer påsat punktsvejset net 
med Wxl" masker: 

Siderammer 97,5x180 cm kr. 31,00 
Lågerammer 97,5x180 cm kr. 45,00 
Tagrammer 97,5x195 cm kr. 31,00 
pr. efterkrav. 


DANSK TRÅDVAREINDUSTRI 

Bred - 5492 Vissenbjerg - Tlf. (09) 471004 


BRDR. LUTZHØFT's EFTF. — Rinqstedgade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding.. 

Papegøjeblanding . 

Parakitblanding. 

Turteldueblanding. 

Vagtelblanding. 

Vildfugleblanding. 

Canariefrø. 

Hampefrø. 

Solsikke, stribet. 

Solsikke, sort. 

Solsikke, mixed. 

Valmuefrø, blåt. 

Ordrer på 50 kr. franko 


Hirse, gul. 

Hirse, hvid. 

Hirse, rød. 

Hirse, senegal. 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø. 

Tidselfrø udsolgt p. t. 
Afskallet fodergræs ... 

Skriv efter prisliste. 


+ efterkrav. 


Bladudv. Ansvarsh. red.: Albrecht-Møller, Christen Koids Alle 1, Kastrup 





















Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. (01) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 


Holger Matthiessen 

Overgaden oven Vandet 44 
København K. 


Største import af fuglefrø 

Vitaminiserede frøblandinger 


Kun en gros 

Spørg efter vore varer hos 
Deres leverandør 



en teskefuld bør bl andes i 
frøblandingen hverdag. 


Wusk også at blande en knivspids 


p >Il)luis GRØNTPODER 


i tfSluis'-krtaftfødereE hverdag. 

V&Øl Cet&te, cx£ 


\ 

Mest velassorterede 
lager i Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er velrenset 

_ J 
























173 H« VILLY JOiA'JotN 
ANNEMONEVEJ 40 
4700 NÆSTVED 



»HELLERUP TROPEHUS« 


Import af sjældne fugle og fisk. 

VI yder 14 dages garanti med fuld 
ombytningsret på alle fugle 

KØB-SALG-BYTTE 

NB. Kun for medlemmer. 10% rabat 
på ethvert køb over 20,00 kr. 


STRANDVEJEN 142 — 2900 HELLERUP — TLF. (01) HE 7200 




LIPO OFMET-BKIBBY 



